text: Ny Lillebæltsbro klar i 2030 
  04 oktober 2011 kl. 11.50
  Et politisk flertal blandt de folkevalgte i Trekantområdet kræver nu en tredje Lillebæltsbro - parallelt med Den nye Lillebæltsbro.
  - En ny lillebæltsforbindelse parallelt med den nuværende motorvejsbro mellem Strib og Erritsø er både bedre og billigere end den foreslåede Kattegatbro mellem landsdelene, siger Fredericias borgmester Thomas Banke. 
  
  Forslag til Folketinget
  Formand for Trekantsområdet, Koldings borgmester Jørn Petersen, har måttet foretage en kovending i sagen efter han i TV SYD sagde, at han ville have en tunnel.
  - Tunnelløsningen viste sig desværre at være umulig at gennemføre, så jeg har kigget på det muliges kunst. Den her løsning betyder, at vi ikke lægger broen midt i et boligområde og ikke midt i et følsomt naturområde, siger han.    
  Borgmestrene fra de seks kommuner, som Trekantsomrdået består af, har kigget nærmere på fire løsningsforslag.
  Ønsket om en parallel bro vil nu blive præsenteret for de nyvalgte medlemmer af Folketingets trafikudvalg.
  